CELEX: 22001A1227(14)
Language: el
Date: 2001-12-07 00:00:00
Title: Συμφωνία μεταξύ της Ευρωπαϊκής Κοινότητας και της Δημοκρατίας της Κροατίας για την καθιέρωση αμοιβαίων προτιμησιακών παραχωρήσεων για ορισμένους οίνους

Avis juridique important

|

22001A1227(14)

Συμφωνία μεταξύ της Ευρωπαϊκής Κοινότητας και της Δημοκρατίας της Κροατίας για την καθιέρωση αμοιβαίων προτιμησιακών παραχωρήσεων για ορισμένους οίνους  

Επίσημη Εφημερίδα αριθ. L 342 της 27/12/2001 σ. 0066 - 0067

ΣΥΜΦΩΝΙΑμεταξύ της Ευρωπαϊκής Κοινότητας και της Δημοκρατίας της Κροατίας για την καθιέρωση αμοιβαίων προτιμησιακών εμπορικών παραχωρήσεων για ορισμένους οίνους1. Οι εισαγωγές στην Κοινότητα των ακόλουθων προϊόντων, καταγωγής Δημοκρατίας της Κροατίας, υπόκεινται στις παραχωρήσεις που καθορίζονται κατωτέρω:>ΘΕΣΗ ΠΙΝΑΚΑ>2. Η Κοινότητα χορηγεί προτιμησιακό δασμό μηδέν εντός των δασμολογικών ποσοστώσεων που αναφέρονται στο σημείο 1, με τον όρο ότι η Δημοκρατία της Κροατίας δεν χορηγεί επιδοτήσεις κατά την εξαγωγή για τις εξαγωγές αυτών των ποσοτήτων.3. Οι εισαγωγές στη Δημοκρατία της Κροατίας των ακόλουθων προϊόντων, καταγωγής Κοινότητας, υπόκεινται στις παραχωρήσεις που καθορίζονται κατωτέρω:>ΘΕΣΗ ΠΙΝΑΚΑ>4. Η Δημοκρατία της Κροατίας χορηγεί προτιμησιακό δασμό μηδέν εντός των δασμολογικών ποσοστώσεων που αναφέρονται στο σημείο 3, με τον όρο ότι η Κοινότητα δεν χορηγεί για τις εξαγωγές αυτών των ποσοτήτων επιδοτήσεις κατά την εξαγωγή.5. Η παρούσα συμφωνία αφορά τους οίνους:α) οι οποίοι έχουν παραχθεί από νωπά σταφύλια που έχουν παραχθεί και συγκομισθεί εξ ολοκλήρου στο έδαφος του οικείου συμβαλλόμενου μέρους, καιβ) i) κατάγονται από την Eυρωπαϊκή Ένωση, και έχουν παραχθεί σύμφωνα με τους κανόνες που διέπουν τις οινολογικές πρακτικές και επεξεργασίες που αναφέρονται στον τίτλο V του κανονισμού (EΚ) αριθ 1493/1999, της 17ης Μαΐου 1999, περί κοινής οργανώσεως της αμπελοοινικής αγοράς(1),ii) κατάγονται από την Δημοκρατία της Κροατίας και έχουν παραχθεί σύμφωνα με τους κανόνες που διέπουν τις οινολογικές πρακτικές και επεξεργασίες σύμφωνα με τη νομοθεσία της Κροατίας. Οι εν λόγω οινολογικοί κανόνες πρέπει να είναι σύμφωνοι με την κοινοτική νομοθεσία.6. Οι εισαγωγές οίνου στο πλαίσιο των παραχωρήσεων που προβλέπονται στην παρούσα συμφωνία εξαρτώνται από την προσκόμιση ενός πιστοποιητικού που εκδίδεται από έναν επίσημο φορέα που αναγνωρίζεται και από τα δύο συμβαλλόμενα μέρη και αναφέρεται στους καταλόγους που καταρτίζονται από κοινού, με το οποίο πιστοποιείται ότι ο εν λόγω οίνος συνάδει προς τις διατάξεις του σημείου 5 στοιχείο β).7. Tα συμβαλλόμενα μέρη εξετάζουν τις δυνατότητες να χορηγήσουν αμοιβαία περαιτέρω παραχωρήσεις, λαμβάνοντας υπόψη τις εξελίξεις του εμπορίου οίνων μεταξύ των συμβαλλομένων μερών.8. Tα συμβαλλόμενα μέρη διασφαλίζουν ότι τα οφέλη που χορηγούνται αμοιβαία δεν θίγονται από άλλα μέτρα.9. Μετά από αίτημα ενός από τα συμβαλλόμενα μέρη, πραγματοποιούνται διαβουλεύσεις σχετικά με οποιοδήποτε πρόβλημα που αφορά την εφαρμογή της παρούσας συμφωνίας.10. Η παρούσα συμφωνία εφαρμόζεται αφενός, στα εδάφη στα οποία εφαρμόζεται η Συνθήκη για την ίδρυση της Ευρωπαϊκής Κοινότητας και υπό τους όρους που καθορίζονται στην εν λόγω Συνθήκη και, αφετέρου, στο έδαφος της Δημοκρατίας της Κροατίας.(1) ΕΕ L 179 της 14.7.1999, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 2826/2000 (ΕΕ L 328 της 23.12.2000, σ. 2).